 1 Samuel 21  E mesịa, Devid batara Nọb wee bịakwute Ahimelek onye nchụàjà; Ahimelek malitere ịma jijiji mgbe o zutere Devid, o wee sị ya: Gịnị mere naanị gị ji bịa, nenweghị onye so gị?Devid wee gwa Ahimelek onye nchụàjà, sị: O nwere ihe eze nyere m iwu ka m mee, ọ sịkwara m, Ya adịla onye ọ bụla ga-ama ihe ọ bụla banyere ihe a m na-eziga gị nakwa banyere ihe a m nyere gị iwu ka i mee. Mụ na ụmụ okorobịa eyiwokwa agba na anyị ga-ezute nebe dị otú a na nebe dị otú a.Ugbu a, ọ bụrụ na i nwere ogbe achịcha ise, nye m ha, ma ọ bụ ihe ọ bụla dịnụ.Ma onye nchụàjà ahụ zara Devid, sị: Ọ dịghị achịcha nkịtị m nwere, kama e nwere achịcha dị nsọ; ọ bụrụhaala na ụmụ okorobịa ahụ emetụghị nwaanyị aka.Devid wee zaa onye nchụàjà ahụ wee sị ya: Ma anyị emetụghị nwaanyị aka dị ka anyị na-adịghị emetụ ha aka ma m gawa agha, ahụ ụmụ okorobịa a na-adịkwa nsọ, ọ bụrụgodị na ọ bụ agha nkịtị ka anyị gara, ma ya fọdụzie taa ahụ mmadụ dị nsọ!Onye nchụàjà ahụ wee nye ya ihe dị nsọ, nihi na ọ dịghị achịcha dị nebe ahụ ma e wezụga achịcha a na-eche nihu Chineke, bụ nke e wepụrụ nihu Jehova ka e wee debe achịcha e mere ọhụrụ nebe ahụ nụbọchị e wepụrụ ya.Otu nime ndị na-ejere Sọl ozi nọ nebe ahụ nụbọchị ahụ, bụ onye a na-ekweghị ka o si nihu Jehova pụọ, aha ya bụ Doeg onye Idọm, onyeisi nke ndị na-azụrụ Sọl atụrụ.Devid wee sị Ahimelek: Ọ dịghị ihe i nwere nebe a, ube ma ọ bụ mma agha? Nihi na ewereghị m mma agha m, ewereghịkwa m ngwá agha m, nihi na ozi eze ziri m dị ngwa.Onye nchụàjà ahụ wee sị: Mma agha Golayat onye Filistia ahụ i gburu na ndagwurugwu Ilalee ya nazụ efọd, e ji ákwà mgbokwasị fụchie ya. Ọ bụrụ na ọ bụ ya ka ị ga-ewere, were ya, nihi na ọ dịghị ọzọ dị nebe a ma e wezụga ya. Devid wee sị: Ọ dịghị nke dị ka ya. Nye m ya.Devid wee bilie gaa nihu gbawa ọsọ ọ na-agba nihi Sọl nụbọchị ahụ, e mesịa, ọ gbakwuuru Ekish eze Gat.Ndị na-ejere Ekish ozi wee malite ịsị ya: Onye a ọ bụghị Devid bụ eze ala ya? Ọ bụghị onye a ka ha nọ na-agbara egwú, na-agụ, sị,Devid wee malite itinye okwu ndị a nobi ya, egwu wee tụọ ya nke ukwuu nihi Ekish eze Gat.O wee mee onwe ya ka ọ dị ka onye isi na-adịghị mma nihu ha ma malite ime ka onye isi na-adịghị mma mgbe ha ji ya eji, na-akakasị ihe nibo ọnụ ụzọ ámá, na-emekwa ka ọnụ mmiri ya na-agụda ya najị agba.Nikpeazụ, Ekish gwara ndị na-ejere ya ozi, sị: Lee, unu hụrụ onye na-eme ka onye ara. Gịnị mere unu ji kpọtara m ya?M na-achọ ndị ara na-agba, mere unu ji kpọtara m onye a ka ọ na-emere m ka onye ara? Onye a ò kwesịrị ịbata nụlọ m? 